《挽侍讲先生王夫人诗二首》
宋代·陈舜俞

兰陔堂上此归全，松柏山头有旧阡。
我得遐龄几九十，人依绛帐昔三千。
病时太守和汤药，没后诸生侍几筵。
善化群材同草木，先生恩德重如天。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。